钦定古今图书集成/明伦汇编/官常典/第538卷 > 赵安
## 钦定古今图书集成/明伦汇编/官常典/第538卷 > 赵安

按《明外史》本传：“安，狄道人。从兄琦，土指挥同知，坐罪
死，安谪戍甘州。永乐元年，进马，除临洮百户，使西域，
从北征，立功，进都指挥同知。宣德二年，松潘番叛，充
左参将，从总兵陈怀讨平之，进都督佥事。四年，使乌
思藏。明年，复以左参将从史昭讨曲先，斩获多。九年，
中官宋成等使乌思藏，命安率兵千五百人送之毕”
力术江。寻与侍郎徐晞出塞讨阿台，败之镇番。正统
元年进都督同知，充右副总兵，协任礼镇甘肃。明年
与蒋贵出塞剿贼，无功。其冬与王骥、任礼、蒋贵分道
进师。安至刁力沟，絷酋乃颜忽及奄克台等封会川
伯，食禄千石。安家临洮，姻党厮养。少为盗，为副使陈
斌所奏。在凉州又多招无赖，为僮奴扰民，复为御史
孙毓按劾，诏皆不问。安勇敢，有将略，与贵礼并称“西
边良将。”九年卒。